[{"text_idx": "#000000", "text": "Endometriosia bakterio baten eraginez sor daitekeela iradoki dute"}, {"text_idx": "#000002", "text": "Endometriosia ugaltze-adinean dauden emakumeen %15ari eragiten badio ere, ez da nahikoa ikertu, eta ez dira ondo ezagutzen atzean dauden mekanismoak. Orain, Japonian egin duten ikerketa batean iradoki dute tartean eragile infekzioso bat egon daitekeela; Fusobacterium generoko bakterio bat, hain zuzen."}, {"text_idx": "#000003", "text": "Science Translational Medicine aldizkarian argitaratu dute ikerketa. Azaldu dutenez, 155 emakume japoniar aztertu dituzte, eta endometriosia zutenen erdietan baino gehiagotan aurkitu dute bakterioa. Aldiz, kontrol-taldean %7 k baino ez zuen."}, {"text_idx": "#000004", "text": "Horrez gain, endometriosia ikertzeko erabiltzen diren sagu ereduetan, frogatu dute Fusobacterium inokulatuta endometriosiaren sintomak eta lesioak okertu egiten direla. Eta are gehiago: metronidazol eta kloranfenikolarekin egindako tratamendu antibiotikoekin, lesioak arindu egiten dira."}, {"text_idx": "#000005", "text": "Horrenbestez, ondorioztatu dute Fusobacterium-en infekzioak endometriosiaren patogenesia eragin dezakeela; eta beste etnia batzuetako emakumeak aztertzea, eta antibiotikoen bidezko tratamendua ikertzea proposatu dute."}, {"text_idx": "#000007", "text": "Endometrosiaren tratamendu ez-hormonal bat garatzeko aproposa izan daitekeen errezeptore bat identifikatu dute - ZientziaEus"}, {"text_idx": "#000008", "text": "Amak salbatuta, baleak bizirik iraun dezake"}, {"text_idx": "#000009", "text": "Antibiotikoak, neurrian dago gakoa - ZientziaEus"}]